****

**ประกาศองค์การบริหารส่วนตำบลสะพุง**

**เรื่อง การประกาศเจตจำนงสุจริตในการบริหารงาน**

………………………………………………………………………..

 ตามที่คณะรัฐมนตรีมีมติให้ความเห็นชอบยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) เมื่อวันที่ 11 ตุลาคม 2559 และให้ความเห็นชอบให้หน่วยงานภาครัฐแปลงแนวทางและมาตรการตามยุทธศาสตร์ชาติว่าด้วนการป้องกันและปราบปรามการทุจริต ระยะที่ 3 (พ.ศ. 2560 – 2564) สู่การปฏิบัติตามแผนงานบูรณาการและป้องกันปราบปรามการทุจิตและประพฤติมิชอบ ที่กำหนดไว้ว่า “ประเทศไทยใสสะอาด ไทยทั้งชาติด้านทุจริต (Zero Tolerance & Clean Thailand)” ร่วมกันต่อไป และพร้อมที่จะได้รับการติดตามตรวจสอบการปฏิบัติงานตามเจตจำนงที่ได้แสดงไว้ ทั้งจากภายในหน่วยงานและจากผู้มีส่วนได้ส่วนเสียหรือสาธารณชนภายนอกหน่วยงาน

 องค์การบริหารส่วนตำบลสะพุง จึงขอประกาศแสดงเจตจำนงที่จะบริหารด้วยความซื่อสัตย์สุจริตมีคุณธรรม มีความโปร่งใส ปราศจากการทุจริต และพร้อมที่จะได้รับการติดตามตรวจสอบการปฏิบัติงาตามเจตจำนงทั้งต่อเจ้าหน้าที่ภายในหน่วยงานและสาธารณชนภายนอกหน่วยงาน ดังนี้

 **ข้อ 1 เจตจำนงในการบริหารงานและนำหน่วยงานด้วยความซื่อสัตย์สุจริตทั้งต่อเจ้าหน้าที่ในหน่วยงานและสาธารณชนภายนอกหน่วยงาน**

เพื่อเป็นการแสดงความตั้งใจ หรือคำมั่นที่จะปฏิบัติราชการด้วยความซื่อสัตย์ สุจริต มีคุณธรรม จริยธรรม มีความโปร่งใส ปราศจากการทุจริต และพร้อมที่จะได้รับการติดตามตรวจสอบการปฏิบัติงานตามเจตจำนงที่ได้แสดงไว้

 **ข้อ 2 นโยบายในการพัฒนาองค์กรให้มีคุณธรรมและความโปร่งใสในการดำเนินงานของหน่วยงานภาครัฐ**

 กำหนดนโยบายในการพัฒนาองค์กรให้มีคุณธรรมและความโปร่งใสในการทำงานของหน่วยงานภาครัฐ เพื่อให้ผู้บริหารงาน และพนักงานของเทศบาลตำบลสระบัว มุ่งมั่นพัฒนาหน่วยงานให้มีคุณธรรมและความโปร่งใสตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ 6 ด้าน ดังนี้

 **2.1 ด้านความโปร่งใส**

 ปฏิบัติราชการ ด้วยความโปร่งใส ตรวจสอบได้ โดยยึดหลักความซื่อสัตย์สุจริต ถูกต้อง เที่ยงธรรม การมีส่วนร่วม เป็นไปตามกฎหมาย ระเบียบ มติ อย่างเคร่งครัด

 **2.2 ด้านความพร้อมรับผิด**

ผู้บริหารและพนักงานมีความมุ่งมั่นตั้งใจปฏิบัติงานอย่างเต็มความสามารถและมีประสิทธิภาพ

มีความรับผิดชอบต่อผลการปฏิบัติงาน และพร้อมรับผิดชอบในการปฏิบัติหน้าที่ราชการ

**2.3 ด้านความปลอดจากการทุจริตในการปฏิบัติงาน**

ส่งเสริมให้ผู้บริหารและพนักงาน ปฏิบัติงานด้วยความสุจริต ยึดมั่นความสุจริตเป็นธรรม ถูกต้องตามระเบียบกฎหมายอย่างเคร่งครัด ไม่ถือปฏิบัติในสิ่งที่เป็นผลประโยชน์ทับซ้อน ไม่ใช้ตำแหน่งหน้าที่ไปในทางที่ผิด สร้างองค์กรให้ปลอดจากการทุจริตอย่างยั่งยืน

**2**

 **2.4 ด้านวัฒนธรรมคุณธรรมในองค์กร**

 สร้างวัฒนธรรมองค์กรเพื่อให้ผู้บริหารและพนักงานไม่ทนต่อการทุจริต และเกรงกลัวต่อการทุจริต จนก่อให้เกิดวัฒนธรรมในการต่อต้านการไม่ยอมรับการทุจริต ยึดหลักความถูกต้อง สุจริต โปร่งใส

และเป็นธรรม

 ปฏิบัติตามแผนป้องกันและปราบปรามการทุจริตในองค์กรและแนวทางในการปฏิบัติงานเพื่อป้องกันผลประโยชน์ทับซ้อนในหน่วยงาน โดยให้ผู้บริหารและพนักงานถือปฏิบัติอย่างเคร่งครัด

 **2.5 ด้านคุณธรรมการทำงานในหน่วยงาน**

ปฏิบัติงานตามระเบียบ กฎหมาย มาตรฐาน ยึดหลักความถูกต้อง เป็นธรรม เท่าเทียม

ไม่เลือกปฏิบัติและมีคุณธรรมในการปฏิบัติงานรวมถึงการบริหารงานภายในหน่วยงานเป็นไปตามหลักธรรมาภิบาล

 มุ่งเน้นการปฏิบัติงานตามคู่มือการปฏิบัติงาน โดยยึดหลักความถูกต้อง ตามกฎหมาย ระเบียบ มติ ด้วยความสุจริต โปร่งใสและเป็นธรรม

 บริหารงานและพัฒนาทรัพยากรบุคคล โดยยึดหลักคุณธรรม

 **2.6 ด้านการสื่อสารภายในหน่วยงาน**

 สื่อสารประชาสัมพันธ์ถ่ายทอดนโยบายต่างๆ รวมถึงนโยบายทั้ง 5 ด้านข้างต้นนี้ให้ผู้บริหาร

และพนักงานเกิดความตระหนักและให้ความสำคัญถึงการปฏิบัติงานตามหลักคุณธรรมและความโปร่งใสในการดำเนินงานของหน่วยงาน โดยวิธีการ ช่องทางการสื่อสารต่าง ๆ และเปิดโอกาสให้มีการแสดงความคิดเห็น ข้อเสนอแนะเกี่ยวกับการปฏิบัติงานต่าง ๆ อย่างแท้จริง

 จึงประกาศมาให้ทราบโดยทั่วกัน

ประกาศ ณ วันที่ ๓ ตุลาคม พ.ศ. 256๒

 

(นายโยธิน มุลกะกุล)

นายกองค์การบริหารส่วนตำบลสระพุง